Innocentius Episcopus servus servorum Dei, dilectis filiis Abbati  conventui Trenorchiensi Ordinis S. Benedicti Cabilonensis diocesis, salutem  apostolicam benedictionem. Cùm in imminenti Dominicæ cœnæ die proponamus, annuente Domino, juxtà consuetudinem Ecclesiæ Romanæ, unâ cum fratribus nostris sumere pabulum charitatis, ad vos, ac alios Ecclesiæ filios pro nostris necessariis recurrentes, universitatem vestram rogandam duximus  hortandam, per apostolica vobis scripta mandantes, quatenùs sic nos in exeniis visitare curetis, quòd gratum habere possimus,  devotionem vestram exindè non immeritò commendare. Datum Lugduni XIII. Kalendas Aprilis, pontificatûs nostri anno secundo.